Kedves Versenyzők!

A harmadik fordulóban elsősorban a Katona József Színházhoz kapcsolódnak a feladatok és összesen 190 pontot lehet szerezni. A feladatok megoldásában sokat segít, ha elolvassátok Büchner: Woyzeck és Gorkij: Kispolgárok című művét.
Néhány feladat megoldásához a Katona József Színház honlapján és ifjúsági blogján találhattok segítséget: http://www.katonajozsefszinhaz.hu/ és http://katonablog.hu/
A kitöltött feladatlapot emailben vagy postai úton juttassátok el az Örkény István Színház címére (1075 Budapest, Madách I. tér 6.) vagy a kor@orkenyszinhaz.hu címre.

Beküldési határidő: 2012. április 9. 
(Az emailek beérkezési határideje, illetve a postára adás határideje!)

A feladatlapot csak egyféle úton és egyszer lehet visszaküldeni. A feladatlap beérkezéséről a kapcsolattartót emailben vagy telefonon értesítjük. Ha nem kap értesítést, akkor a feladatlap újbóli elküldése előtt vegye fel a kapcsolatot az Örkény István Színház titkárságával (06 1 411 0455 vagy kor@orkenyszinhaz.hu). 

Ha a feladatlapot a csapat többször küldi vissza, akkor is csak az elsőnek beérkezett megoldást fogadjuk el. 

A feladatlapok összes feladatának megoldását egyszerre kell visszaküldeni, utólagos pótlásra nincs lehetőség. Figyeljetek oda, hogy a csatolmányba vagy borítékba minden belekerüljön!

A visszaküldött feladatlapokra minden esetben írjátok rá a csapat sorszámát és nevét, illetve a csapattagok iskolájának nevét. Ezek hiányában a feladatlapot nem fogadjuk el!

A kérdéseket letölthetitek a www.radnotiszinhaz.hu, a www.katonajozsefszinhaz.hu, a www.orkenyszinhaz.hu oldalról vagy a Facebook-ról is.

Mivel egy egyszerű Word-dokumentumról van szó, a válaszokra szabadon használjatok annyi helyet/papírt, amennyire szükségetek van. Ha a feladatlappal kapcsolatban kérdésetek van, írjatok bátran!

Jó szórakozást, és jó versenyzést kívánunk!

A KÖR vetélkedő szervezői


Csapat neve: 

Iskola neve:

KÖR VETÉLKEDŐ 2011./2012. III. FORDULÓ

 A FORDULÓ KÉRDÉSEIT A KATONA JÓZSEF SZÍNHÁZ ÁLLÍTOTTA ÖSSZE

Kötelező olvasmányok: 

Büchner: Woyzeck 
Gorkij: Kispolgárok
A maximálisan elérhető pontszám összege: 190 pont (???)
1. Ki a Katona társulatának legidősebb és legfiatalabb színész-tagja? (2 pont)
2. Melyik szerző műveit mutatta be legtöbbször a Katona?  (2 pont)
3. Milyen valós eseten alapul Büchner Woyzeck című drámája? (2 pont)
4. Milyen más olyan előadást játszik a színház, aminek az ötletét, alapját valós esemény adta? Ne csak a címét jelöld meg, hanem szedd össze, mik voltak az események.(12 pont)
5. Keress olyan eseményt, újságcikket, amit szívesen ajánlanál a színház figyelmébe! Keress hozzá írót is! Indokold meg, miért tartod fontosnak, hogy a Katona foglalkozzon a témával? (15 pont)
6. Milyen Woyzeck-feldolgozásokat ismersz? Mindegyik mellé írd oda az alkotót is! Nem muszáj színházi feldolgozásnál maradnod! Minden megoldásért 1 pontot adunk. A feladatban maximum 10 pont szerezhető. (10 pont)
7. Melyik előadásunkat tudod a következő alkotókhoz, nevekhez, címekhez kötni?      (4 pont)
Tom Waits – Robert Wilson: 

Monori András – Várady Szabolcs:

Odüsszeia – Temetés:

Kovács Dániel – Dömötör András:

8.  Tartuffe – Boguslawski, melyik korábbi előadásunkhoz tudod kapcsolni a neveket? Ki a darab írója? Kinek ajánlotta az író a darabot? Az író mely darabjait mutatta be a Katona? (8 pont)
9. Írj 10 olyan darabot, ahol a darab egyik jelenete, akár az egész darab színházban játszódik vagy van a darabban olyan jelenet, ahol egy színdarabot próbálnak, játszanak, néznek a szereplők. (10 pont)
10. Ki készített új fordítást a Katona számára Gorkij Kispolgárok című darabjához?       (2 pont)
11. Ki mondja, kiről? Az idézetek a Kispolgárok című darabból vannak. (20pont) 

"Te játszhatod a hős szerepét!"

 

"Te is tetszel nekem. Mert csak egy kicsit vagy okos, egy kicsit buta, egy kicsit jó, egy kicsit rossz, egy kicsit becsületes, egy kicsit aljas, egy kicsit gyáva és egy kicsit bátor... Igazi kispolgár!"

 

"Te is csupa megszokásból vagy olyan, mint egy szeptemberi éjszaka?"

 

"Hát, egészséges az egy nagylánynak ilyen sokáig férj nélkül?! Meg aztán az istenben se hitt. Se nem imádkozott, se keresztet nem vetett..."

 

"...a másik meg csak járkál, akár a varjú a kerítésen"

 

"Tudod... veled szeretek beszélgetni... te olyan friss vagy... Csak nem törődsz..."

 

"Minden istenadta nap vendégeskedés.. tea.. tánc meg ének... De mosdót bezzeg nem tud venni! Lavórból mosdik, aztán a padlóra lötyköli a vizet..."

 

"Ha meghalsz, egy kicsit átalakítja ezt az istállót, máshova állítja a bútorokat és ugyanúgy él majd, mint te: nyugodtan, okosan, kényelmesen... "

 

"Nem szeretlek én téged,…! Túlságosan büszke vagy...léha! És nem tudsz semmit!

 

"Öreg már... nem tehet arról, hogy régebben született, mint mi... és hogy másképp gondolkozik, mint mi..." 

12.  Mit takar a sitcom kifejezés? Mi a címe a Katona sitcom-jának? Hol játszódik a sorozat, és kik a főszereplői? (8 pont)
13. Ki a kakukktojás? (5 pont)
Pontyi, Lílisz, Nagy Kun, Párménió, Szidalisz

Oronte, Bouvard, Péchuchet, Gorgu

Kakuk Marci, Kukac úr, Szidike, Endre

Szása, Tyetyerev, Babakina, Lvov

Áskárá, Lipót, Windeck, Lea
14. Hogyan jellemeznéd a Katona repertoárját és művészi elképzeléseit? (10 pont)

15. Készíts évadtervet a színházunknak, indokold meg, miért ezeket a darabokat választottad. A darabok közül válassz ki egyet, és oszd ki a szerepeket a Katona társulatából. Itt is indokold a döntésedet! (30 pont)
16. Te kivel íratnál zenét, melyik együttes, zenész dalait használnád a Woyzeckhez? Választásodat indokold. Jelölj meg három számot, ami a te Woyzeckedben elhangozna. Melyik szereplőnek adnád a dalokat, és hova helyeznéd azokat a darabban? Az együttes nevét, a dalok címét pontosan add meg, jelöld meg hozzá az internetes oldalt is, ahol meg tudjuk hallgatni a számokat! (30 pont)
17.  A Katona egy új magyar operett bemutatójára készül Virágos Magyarország címmel. Írj dalszöveget az operettünkbe! Írhatsz duettet; hogyan tanítja palotást járni a tűzrőlpattant vidéki lány, Kovács Rózsi, a pesti Kruzslicz Norbit? Vagy megírhatod, hogyan fakad dalra Szigeti Jácint, mikor megpillantja rég nem látott szülőföldjét. A készülő előadásunkról minden hasznos információt megtalálsz a honlapunkon. (20 pont) 

A csapat sorszáma:


�
�
�
�









4/3

